LATVIJAS REPUBLIKA

**Daugavpils pilsētas dome**

reģ.Nr.90000077325

Kr.Valdemāra iela 1, Daugavpils, LV-5401

Atklāts konkurss

virs ES LĪMEŅA

 **“Būvniecības darbu veikšana (jaunas ēkas būvniecība) Daugavpils pilsētas Ziemeļu rūpnieciskās teritorijas infrastruktūras attīstības II kārtai (SAM 5.6.2.)”**

identifikācijas numurs DPD 2017/85

**Paziņojums par piedāvājumu**

**atvēršanas DATUMU un laiku**

Pamatojoties uz Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 52.punktu, Publisko iepirkumu likuma [68. panta](https://likumi.lv/ta/id/287760-publisko-iepirkumu-likums#p68) septīto daļu, atklātā konkursa “Būvniecības darbu veikšana (jaunas ēkas būvniecība) Daugavpils pilsētas Ziemeļu rūpnieciskās teritorijas infrastruktūras attīstības II kārtai (SAM 5.6.2.)”, DPD 2017/85 piedāvājumu atvēršanas sanāksme, kas bija paredzēta 2017.gada 04.decembrī, plkst.10.00, bija atcelta, jo Iepirkumu uzraudzības birojā bija saņemts potenciālā pretendenta iesniegums attiecībā uz prasībām, kas iekļautas atklāta konkursa nolikumā.

2017.gada 13.decembrī Iepirkumu uzraudzības biroja mājas lapā [www.iub.gov.lv](http://www.iub.gov.lv) tika publicēts Iesniegumu izskatīšanas komisijas lēmums atstāt spēkā Konkursa nolikumā iekļautās prasības un atļaut turpināt iepirkuma procedūru (2017.gada 7.decembra lēmums Nr.4-1.2/17-291).

Atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 52.punktam, ja iesniegumu izskatīšanas komisija pieņem Publisko iepirkumu likuma [71.](https://likumi.lv/ta/id/287760-publisko-iepirkumu-likums#p71) panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš.

 Ar šo paziņojumu informējam visas ieinteresētas personas un pretendentus, ka piedāvājumu **atvēršana** notiks Daugavpilī, **Imantas ielā 9-1B**, Sēžu zālē, **2017.gada 19.decembrī, plkst.10.00.**

Iepirkuma komisijas priekšsēdētājs A.Streiķis

13.12.2017.